Sjasstroi

Sjasstroi () on kaupunki ja kaupunkikunta Leningradin alueen Olhavan piirissä Venäjällä. Se sijaitsee Säsjoen alajuoksulla 40 kilometriä OlhavastaGeneralnyi plan, s. 18. koilliseen. Kaupungissa on 13 600 ja kunnassa 14 300 asukasta (vuonna 2012)Generalnyi plan, s. 73..

Maantiede ja asutus
Sjasstroin kunnan pinta-ala on 517,17 neliökilometriä, josta 401,41 neliökilometriä on Laatokan vesialuetta. Se rajoittuu koillisessa Selivanovon, etelässä Koltšanovon ja lännessä Issadin maalaiskuntiin.Generalnyi plan, s. 18. Maapinta-alasta 73,1 % on metsää, 12,2 % asuinaluetta, 6,7 % maatalousmaata ja 3,4 % teollisuusaluettaGeneralnyi plan, s. 35..

Seutu kuuluu Laatokan alankoonGeneralnyi plan, s. 22.. Tärkeimmät joet ovat kunnan alueella Laatokkaan laskeva Säsjoki ja sen sivujoki Valgomka. Laatokan rantaa myötäilevät vanha ja uusi Laatokan kanava.Generalnyi plan, s. 25–27. Hyötykaivannaisiin kuuluvat turve, hiekka, savi ja fosforiittiGeneralnyi plan, s. 28.. Kaupungin ilmanlaatu on sellu- ja paperitehtaan saasteista huolimatta tyydyttävä, mutta Säsjoki on pahasti saastunutGeneralnyi plan, s. 59..

Kaupungin lisäksi kuntaan kuuluu Avorovon taajama ja 9 kylää: Matejevo, Otajevo, Perevoz, Pjohalevo, Podrjabinje, Pulnitsa, Rogoža, Ryžkogo ja Sudemje. Toiseksi suurin asutuskeskus on yli 300 hengen Avrovo.

Asukasluvun kehitys
 1959  1970  1979  1989  2002  2010 7 178  12 915  17 541  16 122  13 969  14 409

Historia
Säsjoen kauppataajama Sjasskije Rjadki mainitaan ensimmäisen kerran vuonna 1582. Sen kautta kulki Tihvinän vesitie, jonka liikennöintiä helpottamaan rakennettiin 1700-luvun alussa vanha ja 1860-luvulla uusi Laatokan kanava. Vuonna 1926 paikkakunnalle ryhdyttiin rakentamaan Säsjoen selluloosa- ja paperikombinaattia, jonka viereen nousi Sjasstroin asuinalue. Seuraavana vuonna se sai kaupunkimaisen taajaman statuksen. Toisen maailmansodan aikana osa tehdasta evakuoitiin ja Valgomkajoen suuhun rakennettiin piiritettyä Leningradia palvellut telakka. Sjasstroista tuli kaupunki vuonna 1992.Generalnyi plan, s. 41–44.

Liikenne, talous ja palvelut
Sjasstroin läpi kulkee Pietarin ja Murmanskin välinen valtatie M18Generalnyi plan, s. 104.. Paikalliselta linja-autoasemalta on yhteydet muun muassa Olhavaan, Pietariin, Petroskoihin, Aunukseen, Vytegraan ja Tšerepovetsiin. Kaupungin sisällä ei ole julkista liikennettä.Generalnyi plan, s. 114–115. Lähin rautatieasema on Muurmannin radalla Lungatšissa seitsemän kilometrin päässä kaupungista.Generalnyi plan, s. 103.

Paikallisista elinkeinoista tärkeimpiä ovat jalostus (50 % vuonna 2012), kauppa (14 %) sekä erilaiset julkiset palvelut. 31 % työvoimasta työskentelee kunnan ulkopuolella.Generalnyi plan, s. 74–75. Sjasstroi on tyypillinen yhden tehtaan kaupunki, jossa Säsjoen selluloosa- ja paperitehdas vastaa henkilöstön vähennyksistä huolimatta yksinään 45 prosentista työpaikoista (vuonna 2011)Generalnyi plan s, 74. Tehdas tuottaa nykyään lähinnä wc-paperia, paperipyyhkeitä ja lautasliinoja tuotemerkillä Mjagki znak ja se on yksi alan suurimmista toimijoista Venäjällä. Lisäksi kaupungissa toimii elintarviketehdas Volhovhleb, veneitä valmistava Naši Lodki sekä liikennepalveluyritys Himprom. Novaja Gollandija -niminen yritys kasvattaa ruusuja kasvihuoneissa. Aleksinon maatalousyritys on käytännössä lopettanut toimintansa.Generalnyi plan, s. 76–78.

Kaupungissa toimii neljä lastentarhaa, kaksi yleissivistävää koulua, erityiskoulu, lasten luomistyön keskus, musiikki- ja taidekoulut sekä ammattikoulu. Kulttuurilaitoksia ovat kaupungin kulttuuritalo, neljä kirjastoa sekä kulttuuri- ja vapaa-aikapuisto. Terveyspalveluihin kuuluvat piirisairaala, poliklinikka, ensiapuasema, Avrovon lääkintäasema sekä sellu- ja paperitehtaan parantola. Kaupungin alueella toimii myös mielisairaala ja yksityinen hyväntekeväisyyslaitos. Lukuisten kauppojen lisäksi Sjasstroissa on useita ruokaloita, kahviloita ja baareja.Generalnyi plan, s. 195–202. Paikallislehtenä ilmestyy Sjaski rabotši.

Nähtävyydet ja matkailu
Seudulta on löydetty viisi muinaista asuinpaikkaa. Rakennusmuistomerkkejä ovat Laatokan kanavat muistopatsaineen, Rogožan kylän Jumalansynnyttäjän kirkko sekä Sjasstroin Jumalansynnyttäjän kuolonuneen nukkumisen kirkko ja tsasouna. Mihail Petraševskin Matejevon kylän luona vuosina 1847–1848 asuma talo on valtakunnallinen suojelukohde. Kulttuurihistoriallista arvoa on myös leningradilaisten konstruktivistien suunnittelemalla alkuperäisellä asuintaajamalla (1925–1932), sen julkisilla rakennuksilla sekä sellu- ja paperitehtaan vuonna 1935 valmistuneella ensimmäisellä vaiheella. Kaupungissa on useita toisen maailmansodan muistomerkkejä.Generalnyi plan, s. 44–50.

Sjasstroin matkailupotentiaali perustuu sen historiallisiin nähtävyyksiin, Säsjoen rantamaisemiin ja Laatokan läheisyyteen. Matkailupalvelut ovat toistaiseksi vähäisiä. Majoitusta tarjoaa pieni hotelli Avrovon liikuntakompleksissa. Kaupungissa suunnitellaan erityisesti veneilyn kehittämistä.Generalnyi plan, s. 86–92.

Lähteet


Viitteet

Aiheesta muualla
 Sjasstroin kaupungin sivusto 
 Sjasstroi Leningradin alueen kulttuuri -tietosanakirjassa 
 Sjasjoen selluloosa- ja paperikombinaatin sivusto , 

Luokka:Leningradin alueen kaupungit
Luokka:Olhavan piirin kunnat